সম্মিলিত সামাজিক আন্দোলনের প্রতিষ্ঠাতা সভাপতি অজয় রায়ের ৭ম মৃত্যুবার্ষিকী পালিত।
মুক্তিযুদ্ধের অন্যতম সংগঠক, দেশের প্রগতিশীল আন্দোলনের লড়াকু সৈনিক, বিশিষ্ট কলামিষ্ট, লেখক, সম্মিলিত সামাজিক আন্দোলনের প্রতিষ্ঠাতা সভাপতি, সাম্প্রদায়িকতা-জঙ্গিবাদ বিরোধী মঞ্চের সমন্বয়ক অজয় রায়ের ৭ম মৃত্যুবার্ষিকী সহকর্মী, শুভ্যানুধায়ী, বিভিন্ন রাজনৈতিক, সামাজিক পেশাজীবী সংগঠনের নেতৃবৃন্দের ফুলেল শ্রদ্ধা ও স্মৃতিচারণের মধ্যদিয়ে পালিত হয়।
আজ  মঙ্গলবার সকাল ১০টায় সম্মিলিত সামাজিক আন্দোলন কেন্দ্রীয় কার্যালয়ে প্রয়াতের প্রতিকৃতিতে শ্রদ্ধা নিবেদন ও সংক্ষিপ্ত স্মৃতিচারণমূলক অনুষ্ঠান অনুষ্ঠিত হয়।
স্মৃতিচারণ অনুষ্ঠানে সভাপতিত্ব করেন সম্মিলিত সামাজিক আন্দোলনের সভাপতি ইতিহাসবিদ অধ্যাপক ড. সৈয়দ আনোয়ার হোসেন। অজয় রায়ের জীবনী পাঠ করেন- সম্মিলিত সামাজিক আন্দোলনের যুগ্ম সাধারণ সম্পাদক এডভোকেট পারভেজ হাসেম। সভা পরিচালনা করেন সম্মিলিত সামাজিক আন্দোলনের সাধারণ সম্পাদক সালেহ আহমেদ।
অন্যান্নদের মধ্যে স্মৃতিচারণ করেন  নুর মোহাম্মদ তালুকদার, এডভোকেট আসাদুল্লাহ তারেক, দীপায়ন খীসা, গণতন্ত্রী পার্টির সভাপতি ডা. শাদাতৎ হোসেন, ডা. অসিত বরণ রায়,  সেলিম রেজা, অজয় রায়ের সহধর্মিনী ও সম্মিলিত সামাজিক আন্দোলনের প্রেসিডিয়াম সদস্য জয়ন্তী রায়, ড. সেলু বাসিত, রঞ্জিত কুমার সাহা, জহিরুল ইসলাম জহির, আব্দুল ওয়াহেদ প্রমুখ। গান পরিবেশন করেন রবীন্দ্র সঙ্গীত শিল্পী মীরা মন্ডল ও সাংস্কৃতি মঞ্চের শিল্পীবৃন্দ।
সভাপতির বক্তব্যে অধ্যাপক ড. সৈয়দ আনোয়ার হোসেন বলেন, মানবমুক্তির প্রশ্নে আমৃত্য দৃঢ়তার সাথে কাজ করে যাওয়া মানুষের সংখ্যা ক্রমেই কমে যাচ্ছে। অজয় রায় একদিকে ছিলেন মানবমুক্তির সংগ্রামে সাহসী যোদ্ধা, জেল জুলুম মাথায় নিয়ে কৃষক-শ্রমিক, সাংস্কৃতিক সেবীসহ সমাজের শ্রেণী-পেশার মানুষকে সাহস জোগাতেন, সংগঠিত করতেন, অন্যায় নিপীড়ন, শোষণ, বৈষম্যের বিরুদ্ধে প্রতিবাদ করতেন, সাম্প্রদায়িকতা-জঙ্গিবাদের বিরুদ্ধে আমৃত্যু সোচ্চার থেকে বিশ^ শান্তির পক্ষে লড়ে গেছেন, তাঁর মৃত্যুতে দেশের প্রগতিশীল ধারার রাজনীতি ও সংস্কৃতি চর্চার অপূরনীয় শুন্যতা তৈরি হয়েছে তা এখনো বিদ্যমান, আমরা তাঁর বিদেহী আত্মার শান্তি কামনা করছি।


মুক্তিযুদ্ধের অন্যতম সংগঠক, দেশের প্রগতিশীল আন্দোলনের লড়াকু সৈনিক, বিশিষ্ট কলামিষ্ট, লেখক, সম্মিলিত সামাজিক আন্দোলনের প্রতিষ্ঠাতা সভাপতি, সাম্প্রদায়িকতা-জঙ্গিবাদ বিরোধী মঞ্চের সমন্বয়ক অজয় রায়ের ৭ম মৃত্যুবার্ষিকী সহকর্মী, শুভ্যানুধায়ী, বিভিন্ন রাজনৈতিক, সামাজিক পেশাজীবী সংগঠনের নেতৃবৃন্দের ফুলেল শ্রদ্ধা ও স্মৃতিচারণের মধ্যদিয়ে পালিত হয়।